החזית המערבית של הקתדרלה
התוכנית של קתדרלת יורק
מבט מאחור על המגדלים המערביים
חלון ויטראז' המתאר את שלמה המלך
**קתדרלת יורק** (באנגלית: **York Minster**) היא קתדרלה גותית אנגליקנית הממוקמת ביורק בצפון אנגליה. היא מושב הארכיבישופות של יורק וקתדרלה של הדיוקסיה של יורק.

הקתדרלה בעלת ספינה ראשית רחבה מאוד בסגנון גותי מקושט (Decorated Gothic), בית מועצת הקתדרלה (Chapter House), בית מקהלה וחלק מזרחי בסגנון גותי ניצב (Perpendicular) ובית רוחב בסגנון גותי אנגלי מוקדם. הספינה הראשית מכילה את "החלון המערבי", שנבנה ב-1338 ואת "החלון המזרחי הגדול" (מ-1408) מעל קפלת הגבירה בקצה המזרחי. בבית הרוחב הצפוני נמצאים "חלונות חמש האחיות", גובה כל חלון מחודד הוא כ-16 מטר. העוגב שבבית המקהלה נהרס פעמיים בשרפה והעוגב הנוכחי הוא מ-1829 ושוחזר ב-1993. אורך הקתדרלה הוא 160 מטר, גובה הקמרונות הוא 27 מטר, גובה המגדלים המערביים הוא 56 מטר וגובה המגדל המרכזי הוא 71 מטר.

היסטוריה
--------

ביורק הייתה נוכחות נוצרית החל מהמאה ה-4 לספירה. הכנסייה הראשונה במקום הייתה מבנה בעץ שנבנה במהירות ב-627 כדי לספק מקום לבפטיסט אדווין מלך נורת'מבריה. בשנות ה-630 החלו צעדים בכיוון מבנה קבע מאבן, וזה אכן הושלם בידי אוסוולד מלך ממלכת ברניקיה בשנת 637 והוקדש לפטרוס. הכנסייה הדרדרה מהר לעזובה ונהפכה לרעועה ב-670 כאשר וילפריד הקדוש עלה להביט ביורק; הוא השקיע מאמצים בתיקון וחידוש המבנה. בית הספר והספרייה הנלווים הוקמו במאה ה-8 והיו מהחשובים ביותר בצפון אירופה.

ב-741 נהרסה הכנסייה בשרפה. היא נבנתה מחדש והפעם כמבנה מרשים יותר, המכיל 30 מזבחות. הכנסייה וכל האזור החליף ידיים בין כמה פולשים וההיסטוריה שלהם מעורפלים עד המאה ה-10. הייתה סדרה של ארכיבישופים בנדיקטינים, כולל אוסוולד הקדוש, וולפסטן (Wulfstan) ואלדרד (Ealdred) שנסעו לכנסיית וסטמינסטר להכתיר את ויליאם הכובש ב-1066. אלדרד מת ב-1069 ונקבר בכנסייה.

הכנסייה ניזוקה ב-1069 אבל הארכיבישוף הנורמני הראשון, שהגיע ב-1070, ארגן תיקונים. הדנים הרסו את הכנסייה ב-1075, והיא נבנתה מחדש שוב ב-1080 בסגנון נורמני. אורכה היה כ-111 מטר (365 רגל) והיא נצבעה בקווים לבנים ואדומים. המבנה החדש ניזוק משרפה ב-1137 אבל תוקן במהרה. בית המקהלה והקריפטה דוגמו מחדש ב-1154 וקפלה חדשה נבנתה, הכול בסגנון הנורמני.

הסגנון הגותי הגיע באמצע המאה ה-12. וולטר דה גריי (Walter de Gray) הוכתר כארכיבישוף ב-1215 והורה על הקמת מבנה גותי שישווה לקתדרלת קנטרברי. הבניה החלה ב-1220. בית הרוחב היה המבנה הראשון, והושלם בשנות ה-1250 בסגנון גותי אנגלי מוקדם. מגדל מרכזי מעל מקום המצלב נבנה לאחר מכן, ועל גגו התנוסס צריח מעץ. הבניה המשיכה לתוך המאה ה-15.

בית מועצת הקתדרלה (Chapter House) הושלם בשנות ה-1260. הספינה הראשית הרחבה נבנתה החל משנות ה-1280 על היסודות הנורמניים. הגג החיצוני הושלם בשנות ה-1330 אבל הקמרונות הושלמו רק ב-1360. אחרי סיום הספינה הראשית הבנייה עברה לחלק המרכזי והקפלות, כאשר בית המקהלה הנורמני נהרס בשנות ה-1390. ב-1407 קרס המגדל המרכזי; כתגובה לכך העמודים חוזקו ומגדל חדש נבנה החל מ-1420. ב-1417 הסתיימה העבודה על החלק האחרון של הקתדרלה, המגדל הצפון המערבי וב-1472 הכריזו על השלמת הקתדרלה.

תנועת הרפורמציה הובילה להכתרת הארכיבישוף הפרוטסטנטי הראשון, לבזיזת רוב אוצרות הקתדרלה ולאובדן רוב אדמות הכנסייה. תחת המלכה אליזבת הראשונה בוצע מאמץ מרוכז להסיר כל עקבה של קתוליות מהקתדרלה, מאמץ שכלל גם הרס קברים, חלונות ומזבחות. במלחמת האזרחים האנגלית העיר יורק הושמה תחת מצור ונפלה בידי כוחותיו של אוליבר קרומוול ב-1644, אבל תומאס פיירפקס מנע גרימת נזק לקתדרלה.

בעקבות רגיעה במתחים הדתיים, נעשו עבודות לשחזור הקתדרלה. בין השנים 1730 ל-1736 כל הרצפה של הקתדרלה רוצפה מחדש בשיש וב-1802 החל עוד מבצע שחזור גדול. ברם, הצתה מכוונת של הקתדרלה ב-2 בפברואר 1829 בידי ג'ונתן מרטין הלא-קונפורמיסט גרמה לנזק כבד לחלק המזרחי, ותאונה שהתפתחה לשרפה ב-1840 השאירה את המגדל הדרום-מערבי, הספינה הדרומית ואת הספינה הראשית ללא גג ומפוחמת. הקתדרלה נגררה לחובות, ובשנות ה-1850 הושעו התפילות בקתדרלה. ברם, ב-1858 בוצעו שיפוצים מ-Augustus Duncome והקתדרלה חזרה לפעילות.

במהלך המאה ה-20 רוכז מאמץ רב יותר בשימור הקתדרלה, בייחוד אחרי סקר הנדסי מ-1967 שמצא שהקתדרלה הייתה על סף קריסה. סכום של 2,000,000 לירה שטרלינג גויס ב-1972 והושקע בחיזוק יסודות הבניין והגג. שרפה ב-1984 הרסה את הגג של בית הרוחב הדרומי, וכ-2.5 מיליון ליש"ט הושקעו בתיקונים. עבודות התיקונים הושלמו ב-1988 וכללו אבני-מפתח קישוטיות חדשות לגג בתכנונים שזכו בתחרות שארגן ה-BBC. עבודות תחזוקה ושיפוצים נמשכים בקתדרלה עד היום.

המגדלים והפעמונים
-----------------

קתדרלת יורק היא בעלת 3 מגדלים. גובה המגדלים המערביים הוא 56 מטר וגובה המגדל המרכזי הוא 71 מטר.

שני המגדלים המערביים הם בעלי פעמונים המצלצלים לפי שעות. המגדל הצפון-מערבי מכיל את הפעמון "פטר הגדול" השוקל 10.8 טון ו-6 פעמוני שעון (הגדול מביניהם שוקל 3 טון). המגדל הדרום-מערבי מכיל 14 פעמונים, שנועדו לצלצולים מוזיקליים (Change ringing) ו-11 פעמוני צלצול שמופעלים על ידי מקלדת.

פעמוני השעון מצלצלים כל רבע שעה בזמן היום, ופעמון "פטר הגדול" מצלצל כל שעה שלמה. הפעמונים המוזיקליים מצלצלים כל יום ראשון לפני התפילה בכנסייה, ובזמנים אחרים כגון אימונים של המצלצלים בימי שלישי בערב. פעמוני הצלצול מופעלים לפני תפילות וטקסים.

מידות וממדים
------------

* אורך: 160 מטר.
* רוחב: 76 מטר.
* גובה פנימי הספינה הראשית: 27 מטר.
* גובה מגדל המצלב (המרכזי): 71 מטר.
* גובה המגדלים המערביים: 56 מטר.

חלונות ויטראז'
--------------

יורק ובייחוד הקתדרלה הם בעלי מסורת ארוכה של יצירת ויטראז'ים צבעוניים. חלק מחלונות הוויטראז' בקתדרלה תוארכו למאה ה-12. החלון המזרחי הגדול, בגובה של כ-23 מטר (76 רגל), שנוצר בתחילת המאה ה-15 הוא חלון הוויטראז' הגדול ביותר שנוצר בימי הביניים. חלונות מרהיבים אחרים בקתדרלה כוללים חלון רוזטה מצועצע ואת חלונות "חמש האחיות" בגובה 16 מטר. בגלל תקופות הזמן הארוכות בהן הותקנו החלונות, ניתן לראות טכניקות שונות של זיגוג וצביעה שהתפתחו במהלך השנים. יש כ-2 מיליון פיסות זכוכית צבעונית שמרכיבות 128 חלונות ויטראז' בקתדרלת יורק. חלק רב מהזכוכית הוסר ואחר כך הותקן מחדש במהלך מלחמת העולם הראשונה ומלחמת העולם השנייה. כיום, החלונות מנוקים ומשוחזרים כדי לשמר את יופיים.

השעון האסטרונומי
----------------

השעון האסטרונומי של קתדרלת יורק הותקן בצד הצפוני של בית הרוחב של הקתדרלה ב-1955. השעון הותקן לזכר אנשי צוות האוויר שפעלו מבסיסים באזורים יורקשייר, דורהאם ונורת'אמברלנד שנהרגו בעת מילוי תפקידם בזמן מלחמת העולם השנייה.

גלריית תמונות
-------------

* בית הרוחב ומגדל המצלב, מבט מדרום מזרח.בית הרוחב ומגדל המצלב, מבט מדרום מזרח.
* פנים קתדרלת יורק, ניתן לראות את הקמרונות המורכבים הנפרשים כמניפה ומצטלבים זה בזה.פנים קתדרלת יורק, ניתן לראות את הקמרונות המורכבים הנפרשים כמניפה ומצטלבים זה בזה.
* המגדל הדרום-מערבי של קתדרלת יורקהמגדל הדרום-מערבי של קתדרלת יורק
* קתדרלת יורק כפי שהיא נראית מהכניסה המזרחית לגני המוזיאוןקתדרלת יורק כפי שהיא נראית מהכניסה המזרחית לגני המוזיאון
* פנים מגדל המצלבפנים מגדל המצלב
* המגדל המרכזיהמגדל המרכזי
* המראה של יורק, כאשר מביטים מערבה, מגג המגדל המרכזיהמראה של יורק, כאשר מביטים מערבה, מגג המגדל המרכזי
* הפנים והתקרה של בית מועצת הקתדרלההפנים והתקרה של בית מועצת הקתדרלה
* החלון המערבי של קתדרלת יורקהחלון המערבי של קתדרלת יורק
* מראה של הקתדרלה מגלגל יורקשיירמראה של הקתדרלה מגלגל יורקשייר
* מראה מ-Precentor's Court מראה מ-Precentor's Court
* דלתות אלון בחזית המערביתדלתות אלון בחזית המערבית
* תקריב על תבליטי אבן באחד השעריםתקריב על תבליטי אבן באחד השערים
* מבט כללי מדרוםמבט כללי מדרום

* תמונות של הקתדרלה מבחוץ, כולל החזית, מגדל המצלב והתמיכות הדואות שמצידי הספינה הראשית

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קתדרלת יורק** |

* 

* אתר האינטרנט הרשמי של קתדרלת יורק (באנגלית)
* קתדרלת יורק, ברשת החברתית אקס (טוויטר)
* מאמרים בליווי תמונות רבות על קתדרלת יורק
* מידע אדריכלי ותמונות של קתדרלת יורק, באתר Structurae.de
* תמונות של קתדרלת יורק
* מידע ותמונות על קתדרלת יורק
* York Minster Society of Change Ringers
* דגם תלת-ממדי של קתדרלת יורק, באתר GoogleSketch
* קתדרלת יורק, תמונת 360 מעלות Quicktime
* תמונות
* היסטוריית המקהלה של קתדרלת יורק
* תאורת חג המולד של הגארדיאן
* "קתדרלת יורק" מאת א. קלאטון-ברוק, באתר פרויקט גוטנברג

הערות שוליים
------------

1. ↑  "Jonathan Martin: The Man Who Burned York Minster", אתר BBC, ‏1 ביולי 2005

| **אדריכלות גותית** |
| --- |
| ערכים ראשיים | אדריכלות גותית • אמנות גותית • אדריכלות גותית - מונחים • התחייה הגותית | גותיקהגותיקה |
| סגנונות גותיים | סגנון גותי קורן • סגנון גותי לוהב • אדריכלות גותית אנגלית • אדריכלות גותית ספרדית • גותיקה מנואלינית |
| מונחים ואלמנטים גותיים | אדריכלות כנסיות • קמרון צלעות • חלון רוזטה • ויטראז' • תחרת חלונות • תמיכות דואות • צריחון • צריח מחודד • קרוקט • גרגויל • גרוטסק |
| מבני מפתח | בזיליקת סן-דני • קתדרלת נוטרדאם (פריז) • קתדרלת שארטר • קתדרלת בורז' • קתדרלת ריימס • קתדרלת אמיין • קתדרלת לאן • סנט שאפל • ארמון האפיפיורים, אביניון • קתדרלת קלרמון-פראן • קתדרלת אוורה • קתדרלת שטרסבורג • קתדרלת רואן • כנסיית סנט אואן • קתדרלת בווה • קתדרלת קלן • קתדרלת ויטוס הקדוש, פראג • שטפנסדום, וינה • המינסטר של אולם • מריינקירכה, ליבק • קתדרלת בורגוס • קתדרלת לאון • קתדרלת סביליה • מגדל בלן • קתדרלת מילאנו • ארמון הדוג'ים, ונציה • קתדרלת קנטרברי • קתדרלת לינקולן • קתדרלת סולסברי • קתדרלת ולס • מנזר וסטמינסטר • קתדרלת יורק |
| קטגוריות | קטגוריה:אדריכלות גותית • קטגוריה:קתדרלות בסגנון גותי • קטגוריה:מבנים גותיים • קטגוריה:מבני התחייה הגותית • קטגוריה:אדריכלים גותיים • פורטל:אדריכלות |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007587595205171
* BIBSYS: 6025457
* BNE: XX127557
* GND: 1053432-5
* ISNI: 0000 0001 2191 1610
* LCCN: n50070955
* MusicBrainz: cc0e5ea4-0a8c-42c4-aa2e-852a9adf942e
* NKC: ko2008441522
* NLA: 35624428
* VcBA: 494/8412
* VIAF: 155835167
* WorldCat: lccn-n50070955

 |